Na temelju članka 6. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15. i 37/21.), članka 19. Pravilnika o financiranju programa i projekata od interesa za opće dobro koje provode udruge na području Istarske županije („Službene novine“ br. 6/24.) i Odluke o načinu raspodjele raspoloživih sredstava iz Proračuna Istarske županije za 2025. godinu namijenjenih financiranju projekata udruga koje se bave očuvanjem pomorske baštine i tradicije na području Istarske županije, KLASA: 402-08/24-01/382, URBROJ: 2163-08-01/1-24-1, Upravni odjel za održivi razvoj, raspisuje

**JAVNI NATJEČAJ**

**za financiranje projekata udruga koje se bave očuvanjem**

**pomorske baštine i tradicije na području Istarske županije**

1. Istarska županija, Upravni odjel za održivi razvoj poziva udruge koje su programski usmjerene na očuvanje pomorske baštine i tradicije na području Istarske županije, da prijave svoje projekte na Javni natječaj za financiranje projekata udruga koje se bave očuvanjem pomorske baštine i tradicije na području istarske županije (dalje u tekstu: Natječaj)
2. U Proračunu Istarske županije - razdjel Upravnog odjela za održivi razvoj za 2025. godinu osigurana su sredstva u iznosu od 15.000,00 € **za projekte koji se odnose na očuvanje pomorske baštine i tradicije na području Istarske županije, a za:**

Građenje i rekonstrukciju tradicijskih plovila

1. Najniži iznos koji se može dodijeliti po projektu je 3.000,00 €, a najviši iznos koji se može dodijeliti je 7.000,00 € po projektu.
2. Županija će sufinancirati provedbu svakog pojedinog projekta sa minimalno 40% vrijednosti projekta, a najviše 90 % vrijednosti projekta.
3. Rok za podnošenje prijava projekata po ovom Natječaju je 30 dana od dana objave Natječaja **(2. siječanj 2025.)** na mrežnim stranicama Istarske županije i Ureda za udruge, a završava **3. veljače 2025. godine.**
4. Prijavitelj može podnijeti samo jednu prijavu.

 Prijavitelj može istovremeno biti partner u drugoj prijavi.

1. Prijavu projekta po ovom Natječaju mogu podnijeti prijavitelji koji:
* su upisani u Registar udruga, odnosno drugi odgovarajući registar i u Registar neprofitnih organizacija, a svojim su se statutom opredijelili za obavljanje djelatnosti i aktivnosti koje su predmet financiranja (mora se svojim statutom opredijeliti za obavljane djelatnosti i aktivnosti iz područja očuvanja pomorske baštine i tradicije u Istarskoj županiji) te promiču uvjerenja i ciljeve koji nisu u suprotnosti s Ustavom i zakonom,
* projekt koji prijave na javni natječaj bude ocijenjen kao značajan (kvalitetan, inovativan i koristan) za razvoj civilnog društva i zadovoljenje javnih potreba Županije definiranih važećim planom razvoja Županije, odnosno uvjetima svakog pojedinog natječaja,
* su uredno ispunili obveze iz svih prethodno sklopljenih ugovora o financiranju iz proračuna Županije i drugih javnih izvora,
* su uredno ispunili obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu, proračunu Županije i proračunima jedinica lokalne samouprave,
* se protiv korisnika financiranja, odnosno osobe ovlaštene za zastupanje udruge i voditelja programa ili projekta ne vodi kazneni postupak i nije pravomoćno osuđen za prekršaje i kaznena djela definirana Uredbom ili uvjetima javnog natječaja,
* općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
* imaju utvrđen način javnog objavljivanja programskog i financijskog izvještaja o radu za proteklu godinu (na mrežnim stranicama, odnosno na drugi odgovarajući način),
* imaju odgovarajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga,
* sjedište udruge mora biti u Istarskoj županiji,
* imaju uređen sustav prikupljanja članarina,
* je priložio sve obrasce (popunjene) navedene u točki 11. Uputa za prijavitelje,
* se prijava odnosi isključivo na aktivnosti iz točke 7. Uputa za prijavitelje,
* zatraženi iznos sredstava mora biti unutar financijskih pragova postavljenih u natječaju,
* lokacija provedbe projekta mora biti Istarska županija.
1. Prijave ispunjene na računalu podnose se u **papirnatom obliku,** u skladu s uvjetima utvrđenim u Uputama za prijavitelje koje sudostupne na mrežnim stranicama Istarske županije <http://www.istra-istria.hr>

Cjelokupnu prijavnu dokumentaciju prijavitelji mogu podnijeti:

1. elektroničkom poštom na e-mail: promet@istra-istria.hr ili
2. preporučenom pošiljkom ili osobno u papirnatom obliku uz napomenu (naziv natječaja/poziva - ne otvarati), na adresu:

ISTARSKA ŽUPANIJA

UPRAVNI ODJEL ZA ODRŽIVI RAZVOJ

ODSJEK ZA POMORSTVO, PROMET I INFRASTRUKTURU

M.B. RAŠANA 2/4

52 000 PAZIN

 Prijavu projekta u papirnatom obliku moguće je i osobno ili putem dostavljača predati u zatvorenoj omotnici u Pisarnici Istarske županije, Upravnog odjela za održivi razvoj, Odsjeka za pomorstvo, promet i infrastrukturu, na adresi M.B.Rašana 2/4, Pazin od 8.30 do 15.00 sati.

 Na vanjskom dijelu omotnice potrebno je istaknuti naziv natječaja uz oznaku NE OTVARATI, zajedno s punim nazivom i adresom prijavitelja.

1. Uz prijavu se obvezno prilaže sljedeća dokumentacija:
* Ispunjen i ovjeren Obrazac za prijavu projekta (a, b i c);
* Ispunjen i ovjeren Obrazac izjave o partnerstvu (ukoliko predlagatelj za provedbu projekta surađuje s drugim organizacijama);
* Ispunjen i ovjeren Obrazac izjave o nepostojanju dvostrukog financiranja;
* Dokaz o registraciji – za udruge preslika izvatka iz Registra udruga Republike Hrvatske pri Ministarstvu uprave, (ispis on-line obrasca ili neslužbena kopija);
* Potvrdu o upisu u Registar neprofitnih organizacija Republike Hrvatske pri Ministarstvu financija (potvrdu isprintati s web stranice Ministarstva financija);
* Dokaz (odluka, zaključak ili drugi pravni akt ne stariji od 6 mjeseci od dana objavljivanja natječaja) da je prijavljeni projekt (navesti točan naziv projekta koji se prijavljuje) prihvaćen od strane ovlaštenog tijela podnositelja (valjanim dokazom neće se smatrati zapisnik, ni pojedini izvod iz zapisnika sa Skupštine predlagatelja projekta);
* Ispunjen i ovjeren Obrazac izjave o programima ili projektima udruge financiranim iz javnih izvora;
* Ispunjen i ovjeren Obrazac izjave o ispunjavanju uvjeta iz članka 11. stavak 1.alineja 3., 4., 6., 7., 8. i 9. Pravilnika o financiranju programa i projekata od interesa za opće dobro koje provode udruge na području Istarske županije;
* za korisnika financiranja, osobe ovlaštene za zastupanje udruge (koja je potpisala obrasce za prijavu programa ili projekta i koja je ovlaštena potpisivati ugovor o financiranju) i voditelja programa/projekta uvjerenje nadležnog suda, ne starije od šest mjeseci, da se ne vodi kazneni postupak i nije pravomoćno osuđen za prekršaj određen čl.48.st.2.alin.c) odnosno pravomoćno osuđen za počinjenje kaznenog djela određenog čl.48.st.2.alin.d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21),
* potvrda porezne uprave o nepostojanju duga s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu županije i proračunu jedinice lokalne samouprave ne starija od 30 dana od objave natječaja,
* ukoliko je plovilo/brodica koja je predmet obnove/rekonstrukcije u vlasništvu člana udruge potrebno je priložiti ugovor o partnerstvu u kojemu mora biti izričito i jasno navedeno da udruga može u narednih 3 godina od rekonstrukcije/obnove plovila isto koristiti za sudjelovanje na manifestacijama npr. regate, izložbe i slično.

10. Postupak provjere ispunjavanja formalnih uvjeta natječaja, dostava ispravka ili dodatne dokumentacije,  procjena prijava, donošenje odluke o dodjeli financijskih sredstava, podnošenje prigovora, ugovaranje, postupanje s dokumentacijom, postupak praćenja provedbe projekta kao i okvirni kalendar provedbe Natječaja detaljno su opisani u Uputama za prijavitelje.

11. Sva pitanja vezana uz natječaj mogu se postaviti isključivo elektroničkim putem, slanjem upita na adresu: promet@istra-istria.hr do 10 dana prije isteka natječaja.

12. Natječajna dokumentacija:

* [Pravilnik o financiranju programa i projekata](http://www.istra-istria.hr/fileadmin/dokumenti/natjecaji/2016/160113_Pravilnik.pdf) od interesa za opće dobro koje provode udruge na području Istarske županije („Službene novine Istarske županije“ br. 6/24.)
* Tekst natječaja
* [Upute za prijavitelje](http://www.istra-istria.hr/fileadmin/dokumenti/natjecaji/2016/160121_Upute.pdf)
* Obrazac za prijavu projekta
	1. osnovni podaci o prijavitelju
	2. osnovni podaci o projektu
	3. obrazac proračuna projekta
* [Popis priloga uz prijavu](http://www.istra-istria.hr/fileadmin/dokumenti/natjecaji/2016/160121_Prilozi.pdf)
* [Obrazac za procjenu kvalitete/vrijednosti projekta](http://www.istra-istria.hr/fileadmin/dokumenti/natjecaji/2016/160121_Obrazac_e.pdf)
* [Obrazac izjave o nepostojanju dvostrukog financiranja](http://www.istra-istria.hr/fileadmin/dokumenti/natjecaji/2016/160121_Obrazac_f.pdf)
* Obrazac ugovora o sufinanciranju projekta
* [Obrazac izjave o partnerstvu](http://www.istra-istria.hr/fileadmin/dokumenti/natjecaji/2016/160121_Obrazac_g.pdf)
* Obrazac izjave o ispunjavanju uvjeta iz članka 11. stavak 1.alineja 3., 4., 6., 7., 8. i 9. Pravilnika o financiranju programa i projekata od interesa za opće dobro koje provode udruge na području Istarske županije
* [Obrasci za izvještavanje](http://www.istra-istria.hr/fileadmin/dokumenti/natjecaji/2016/160121_Obrazac_i.pdf):
* obrazac opisnog izvještaja provedbe projekta
* obrazac financijskog izvještaja provedbe projekta
	+ Obrazac izjave o programima ili projektima udruge financiranim iz javnih izvora.
1. Udruge kojima nisu odobrena financijska sredstva imaju pravo podnijeti prigovor protiv odluke o dodjeli financijskih sredstava sukladno odredbama čl. 31. i 32. Pravilnika.
2. Iznos odobrene potpore Županija će uplatiti u korist Korisnika po sljedećem modelu:

- temeljem zahtjeva Korisnika, kojemu moraju biti priloženi računi, predračuni, ponude, ugovori, najkasnije do 1. prosinca 2025. godine putem Upravnog odjela za održivi razvoj.

1. Županija će od korisnika financiranja u pisanom obliku zatražiti povrat sredstava za provedbu odobrenog projekta u slučaju kada utvrdi da korisnik financiranja:
* nije realizirao projekt utvrđen proračunom i ugovorom,
* nije utrošio sva odobrena sredstva,
* sredstva nije namjenski koristio,
* primio je iznose uplaćene preko utvrđenog konačnog iznosa,
* iz neopravdanih razloga nije podnio propisane izvještaje u propisanom roku.

U slučaju kada korisnik financiranja ne vrati sredstva Županiji, Županija će donijeti odluku da prijave koje na natječaj/poziv pristignu od strane tog prijavitelja u naredne 3 (tri) godine se ne uzmu u razmatranje.